एगोन टेनिस : पेस-भूपति की जोड़ी सेमीफाइनल में  
लिएंडर पेस और महेश भूपति एगोन टेनिस चैम्पियनशिप के युगल सेमीफाइनल में पहुंच गए हैं। उन्होंने फिलीप पोलासेक और इगोर जेलेनी को हराया।
तीसरी वरीयता प्राप्त लिएंडर पेस और महेश भूपति एगोन टेनिस चैम्पियनशिप के युगल सेमीफाइनल में पहुंच गए हैं। उन्होंने फिलीप पोलासेक और इगोर जेलेनी को 6-4, 6-4 से हराया। पेस और भूपति ने दूसरे सेट में सात ब्रेकप्वाइंट बचाए और एक को तब्दील किया।  यूरो 694250 ईनामी राशि वाले इस टूर्नामेंट को विम्बलडन की तैयारी के लिए अहम माना जाता है। अब उनका सामना राबर्ट लिंडस्टेट और होरिया तेकाउ और मैक्स मिरनी तथा डेनियल नेस्टर के बीच होने वाले क्वार्टर फाइनल के विजेता से होगा।